En snowskater i et hopp. Brettet i bildet er en enkeltdekker.
En dobbeltdekker der topplaten har tydelige likehtstrekk med et skateboard.
Undersiden av Burton Junkyard Snowdeck som tydelig viser innersvingen på skien.
**Snowskate** er en blanding mellom et snowboard og et skateboard. I likhet med skateboard står man rett på brettet med vanlige sko eller vinterstøvler uten bindinger. Siden snowskates ikke har bindinger, er det mulig å gjøre skateboard-triks som ikke er mulig på snowboard, som kickflips.

Varianter
---------

### Enkeltdekker

En enkeltdekker (engelsk «single deck») består kun av en enkelt plate, enten i helplast eller i en kombinasjon av plast med trekjerne. Undersiden av brettene har furer som gjør det lettere å styre brettet.

### Dobbeltdekker

En dobbeltdekker (engelsk «bi-deck»), også kjent som **snowdeck** (etter Burton sitt Junkyard Snowdeck), består av en topplate (et «deck» tilsvarende et vanlig skateboard) montert oppå en spesiallaget ski med innersving som tilsvarer et lite snowboard. Skien gjør det enklere å manøvrere brettet som et snowboard, men er lite egnet for løssnø. Siden en fangreim kan festes mellom platen og skien, er dobbeltdekkere tillatte i enkelte alpinanlegg.

Historie
--------

Snowskaten sine røtter kan spores tilbake til Snurfer-brettet, et snøbrett uten bindinger som ble patentert i 1966. På 1970-tallet ble det eksperimentert med skateboards der hjulene ble byttet ut med små ski. Den moderne snowskaten ble utviklet på 90-tallet.

Det har blitt arrangert et årlig snowskate-VM i Oslo Vinterpark siden 2010. Snowboardkjøreren Terje Håkonsen har vært arrangør i flere år og har bygget løypen der VM arrangeres.

Referanser
----------

1. 1 2  «Til himmels i Tryvann». Aftenposten/Osloby.no. 18. mars 2011. Besøkt 3. mars 2015. [*død lenke*]
2. 1 2  Fritjof Krogvold (22. februar 2002). «Rullebrett i snøen!». NRK.no. Besøkt 3. mars 2015.
3. ↑  «Snowskate-test, tre eller plast?». Tacky.no. 1. februar 2006. Arkivert fra originalen 2. april 2015. Besøkt 3. mars 2015.
4. 1 2  Kendra Wilson (13. november 2011). «A Quiver of Snowskates is NOT Like a Box of Chocolates» **(engelsk)**. Project Snowskate. Arkivert fra originalen 19. februar 2015. Besøkt 3. mars 2015.
5. ↑  Stein Erik Kirkebøen (14. mars 2014). «Mer vinter enn festival foreløpig». Aftenposten/Osloby.no. Besøkt 3. mars 2015.
6. ↑  «Burton Launches Junkyard Snowdeck» **(engelsk)**. TransWORLD Snowboarding. 22. januar 2001. Besøkt 3. mars 2015.
7. ↑  «Test snowskate da vel!». Oslo Vinterpark. 20. mars 2014. Arkivert fra originalen 5. april 2015. Besøkt 3. mars 2015.
8. ↑  «Surf-type snow ski US 3378274 A» **(engelsk)**. Besøkt 3. mars 2015.
9. ↑  Tristan Kennedy (1. oktober 2013). «Snowskates - Awesome Archive Footage of What Might Have Been...» **(engelsk)**. Whitelines.com. Besøkt 3. mars 2015.
10. ↑  Stein Erik Kirkebøen (16. mars 2014). «Terje Håkonsen spiser sunt - hopper høyt». Aftenposten/Osloby.no. Besøkt 3. mars 2015.
11. ↑  Simen Berg (17. mars 2010). Fri flyt. Besøkt 4. mars 2015.  Manglende eller tom `|tittel=` (hjelp)
12. ↑  «Snowskate VM 2012». tacky.no. Arkivert fra originalen 2. april 2015. Besøkt 3. mars 2015.
13. ↑  Ali Nas (1. januar 2013). «Terje Haakonsen falt i finalen under VM i Snowskate». Arkivert fra originalen 2. april 2015. Besøkt 3. mars 2015.